**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-262 „DĖL ATLEIDIMO NUO SAVIVALDYBĖS ADMINISTRACIJOS VALDOMO NEKILNOJAMOJO TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ PAPILDYMO**

2020 m. liepos 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Papildyti Rokiškio rajono savivaldybės tarybos 2019 m. gruodžio 20 d. sprendimo Nr. TS-262 „Dėl atleidimo nuo savivaldybės administracijos valdomo nekilnojamojo turto nuomos, eksploatavimo ir kitų su turto išlaikymu susijusių mokesčių“ 2 punktą žodžiais „ir Žiūkeliškių poilsiavietę“ ir 2 punktą išdėstyti taip:

„2. Šio sprendimo 1 punktas negalioja išnuomojant Salų dvaro ansamblio pastatus ir Žiūkeliškių poilsiavietę.“

2. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL 2019 M. GRUODŽIO 20 D. SPRENDIMO NR. TS-262 „DĖL ATLEIDIMO NUO SAVIVALDYBĖS ADMINISTRACIJOS VALDOMO NEKILNOJAMOJO TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ PAPILDYMO“**

**AIŠKINAMASIS RAŠTAS**

2020 m. liepos 16 d.

Rokiškis

**Parengto sprendimo projekto tikslai ir uždaviniai.**

Papildyti Rokiškio rajono savivaldybės tarybos 2019 m. gruodžio 20 d. sprendimo Nr. TS-262 „Dėl atleidimo nuo savivaldybės administracijos valdomo nekilnojamojo turto nuomos, eksploatavimo ir kitų su turto išlaikymu susijusių mokesčių“ papildymo“ 2 punktą žodžiais „ir Žiūkeliškių poilsiavietę“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Rokiškio rajono savivaldybės (toliau – Savivaldybė) taryba 2019 m. gruodžio 20 d. priėmė sprendimą atleisti Savivaldybės biudžetines įstaigas, Savivaldybės teritorijoje registruotas nevyriausybines organizacijas ir politines partijas nuo Savivaldybės administracijos valdomo turto nuomos, eksploatavimo ir kitų su turto išlaikymu susijusių mokesčių, tik kai savivaldybės nekilnojamas turtas, esant galimybei, išnuomojamas neatidėliotinam darbui atlikti ar trumpalaikiam nekomerciniam renginiui, kurio trukmė yra ne ilgesnė kaip 30 kalendorinių dienų, organizuoti.

Siūloma papildyti 2019 m. gruodžio 20 d. Savivaldybės tarybos sprendimo 2 punktą, kuriame nurodyta, kad atleidimas nuo mokesčių netaikomas Salų dvaro ansamblio pastatams. Prie minimų pastatų pridėti Žiūkeliškių poilsiavietę, nes remiantis Lietuvos Respublikos konkurencijos įstatymo 4 straipsniu, viešojo administravimo subjektai privalo užtikrinti sąžiningos konkurencijos laisvę.

**Galimos pasekmės, priėmus siūlomą tarybos sprendimo projektą:**

**teigiamos** – užtikrinta sąžininga konkurenciją.

**neigiamos** – nebus.

**Nauda Rokiškio rajono gyventojams.**

Tiesioginės naudos nebus.

**Finansavimo šaltiniai ir lėšų poreikis.**

Nenumatomas

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Tūskienė